b'\n_START_ARTICLE_\nAppaloosa\n_START_SECTION_\nOminaisuudet\n_START_PARAGRAPH_\nAppaloosat ovat v\xc3\xa4rilt\xc3\xa4\xc3\xa4n tiikerinkirjavia eli t\xc3\xa4plikk\xc3\xa4it\xc3\xa4. Joissakin tapauksissa yksiv\xc3\xa4rinen appaloosa voidaan hyv\xc3\xa4ksy\xc3\xa4 roturekisteriin, mik\xc3\xa4li se t\xc3\xa4ytt\xc3\xa4\xc3\xa4 muita t\xc3\xa4rkeit\xc3\xa4 kriteereit\xc3\xa4._NEWLINE_Muita kriteereit\xc3\xa4 ovat muun muassa selv\xc3\xa4sti t\xc3\xa4plik\xc3\xa4s iho turvassa ja sukuelinten alueella, raitakaviot my\xc3\xb6s niiss\xc3\xa4 jaloissa, joissa ei ole valkoisia sukkia, sek\xc3\xa4 silm\xc3\xa4n valkoinen kovakalvo. Rodun s\xc3\xa4k\xc3\xa4korkeus vaihtelee v\xc3\xa4lill\xc3\xa4 142\xe2\x80\x93152 cm. Ihanneappaloosa on rakenteeltaan pienikokoinen, mutta tiivisrunkoinen: syv\xc3\xa4 ja leve\xc3\xa4, takaosastaan vahva. P\xc3\xa4\xc3\xa4 on hienopiirteinen. Appaloosan jouhet ovat ohuet ja lyhyet, joskus melkein olemattomat._NEWLINE_Appaloosat ovat tunnettuja hyv\xc3\xa4st\xc3\xa4 luonteestaan: ne ovat oppimis- ja miellytt\xc3\xa4mishaluisia ja sopivat siis hyvin perhe- ja harrastushevosiksi. Sinnikk\xc3\xa4in\xc3\xa4 ja kest\xc3\xa4vin\xc3\xa4 ne ovat muutenkin hyvin k\xc3\xa4ytt\xc3\xb6kelpoisia monenlaisiin tarkoituksiin. Appaloosat ovat suosittuja l\xc3\xa4nnenratsuina.'